Die Byl Seisoen 2 | Stage and Screen
Home / Small Screen / Die Byl Seisoen 2
Veertien splinternuwe naelbyt-episodes in Tweede Seisoen.
’n Talentvolle span voor en agter die kamera. Ja, kolonel Piet van der Bijl en sy span is terug vir nog ’n reeks!
Dit is vyf jaar sedert ons Byl, gespeel deur Waldemar Schultz en sy span leer ken het. Byl is steeds bekend as ’n super-speurder, maar hy was egter die rede hoekom kaptein Juan Stuurman, deur Marvin-Lee Beukes, uit die eenheid bedank het. Byl se verhouding met Nicki Swanepoel soos gespeel deur Milan Murray, het verbrokkel ná hulle vir ’n tyd lank saam gebly het. Byl en generaal Neels van As, gespeel deur Tertius Meintjes, het die strydbyl begrawe, maar nie vir lank nie…
Lees hier meer oor Seisoen 1
Ellie Bonthuys, vertolk deur Barbara Marié Immelman het haar dae as sensasie-joernalis vaarwel geroep en is deesdae ’n woordvoerder die SAPS. Die span se kantore, die ondervragingslokaal en laboratorium het ’n gedaanteverwisseling ondergaan. Dr. Fritz Barnard, soos gespeel deur Eric Nobbs, het ’n nuwe assistent, Dr. Shani van Rooi, deur Trudy van Rooy, en kaptein Lena Evans, deur Lika Berning, is intussen getroud en is ma van ’n jong seun. Carien van der Bijl, gespeel deur Rolanda Marais, Byl se eksvrou, maak ook onverwags haar verskyning.
In die tweede reeks van Die Byl is daar weer ’n rits sake, een in elke episode, wat opgelos word, maar hierdie keer is daar ook ’n paar deurlopende storielyne wat kykers vasgenael gaan hou. Byl word toenemend emosioneel en fisies gekonfronteer wanneer sy span die teiken word van ’n reeks onverklaarbare en onstellende gebeurtenisse.
Die reeks is geskryf deur Leon Kruger, Hein Eksteen en Anton Treurnicht en die regisseurs is Quentin Krog, Liezl Spies en Leon Kruger. Die reeks word deur Marche Media vervaardig. Ander bekendes wat in die dertien episodes gesien gaan word, is Wilhelm van der Walt, Jody Abrahams, Marlo Minnaar, Jana Kruger, Geon Nel, Marius Weyers, Stiaan Smith, Cintaine Schutte, De Klerk Oelofse, Illse Roos en Denise Newman.
Die Byl Seisoen 2, is vanaf Julie op Showmax beskikbaar, en sal later vanjaar op kykNet uigesaai word.
Afrikaanse TV Reeks Anton Treurnicht Barbara Marié Cintaine Schutte De Klerk Oelofse Denise Newman. Die Byl 2 Die Byl op Kyknet Eric Nobbs Geon Nel Hein Eksteen Illse Roos Jana Kruger Jody Abrahams kykNet Leon Kruger Liezl Spies Lika Berning Marche Media Marius Weyers Marlo Minnaar Marvin Lee Beukes Milan Murray Quentin Krog Rolanda Marais Showmax. Die Byl South African Tv Stage and Screen Stage and Screen Cape Town Stage and Screen Johannesburg Stage and Screen Pretoria Stage and Screen Small Screen Stage and Screen South Africa Stage and Screen TV Stiaan Smith Suid Afrikaanse TV Tertius Meintjes Trudy van Rooy Waldemar Schultz Wilhelm van der Walt	2019-03-03